Мы знаходзімся ў вельмі цяжкай сітуацыі працяглы час. Праблемы з фінансаваннем маюць і іншыя незалежныя СМІ ў рэгіёне: расейская «Новая газета», тэлеканал ATR, які вяшчае на тэрыторыю Крыма. Кіраўнікі незалежных медый Азербайджана паведамілі мне, што дапамога для іх з боку заходніх арганізацый скарацілася ў 10 разоў. Бесперапынна не стае сродкаў у незалежных СМІ Арменіі. Чаму так адбываецца ў той час, калі чыноўнікі на Захадзе кажуць пра нейкую міфічную барацьбу з расейскай прапагандай, рапартуюць, што на гэтую барацьбу нібыта выдаткоўваюцца мільёны еўраў?